CELEX: 62006TN0394
Language: fi
Date: 2006-12-11 00:00:00
Title: Asia T-394/06: Kanne 11.12.2006 — Italia v. komissio

24.2.2007   
            
            
               FI
            
            
               Euroopan unionin virallinen lehti
            
            
               C 42/32
            
         Kanne 11.12.2006 — Italia v. komissio
   (Asia T-394/06)
   (2007/C 42/55)
   Oikeudenkäyntikieli: italia
   Asianosaiset
   
      Kantaja: Italian tasavalta (asiamies: Avvocato dello Stato G. Aiello)
   
      Vastaaja: Euroopan yhteisöjen komissio
   Vaatimukset
   
               —
            
            
               On kumottava 3.10.2006 tehty ja samana päivänä tiedoksi annettu komission päätös K (2006) 4324 siltä osin kuin siinä jätetään yhteisörahoituksen ulkopuolelle ja määrätään Italian tasavallan vastattaviksi Euroopan maatalouden ohjaus- ja tukirahaston tukiosastosta rahoitettujen menojen tarkastamisen ja hyväksymisen yhteydessä sovellettavat rahoitusseuraamukset tapauksissa, joissa sääntöjenvastaisuudet katsotaan toimijoiden syyksi.
            
         Oikeudelliset perusteet ja pääasialliset perustelut
   Italian tasavalta vastustaa käsiteltävänä olevassa kanteessa yhteisörahoituksen ulkopuolelle jättämistä ja sitä, että 157 sääntöjenvastaisuustapauksesta, joiden osalta väitetään, että kantaja ei reagoinut ja aloittanut vaaditulla ripeydellä takaisinperintämenettelyä, aiheutuvat taloudelliset seuraamukset määrätään Italian tasavallan vastattaviksi kaikkiaan 310 849 495,98 euron suuruisen summan osalta.
   Kantaja, joka kiistää syyllistyneensä minkäänlaiseen laiminlyöntiin, esittää kanteensa tueksi seuraavat perusteet:
   
               —
            
            
               Yhteisen maatalouspolitiikan rahoituksen yhteydessä aiheettomasti maksettuja määriä koskevista sääntöjenvastaisuuksista ja näiden määrien takaisinperimisestä sekä tiedotusjärjestelmän luomisesta tällä alalla ja asetuksen (ETY) N:o 283/72 kumoamisesta 4.3.1991 annetun neuvoston asetuksen (ETY) n:o 595/91 (1) 5 artiklan 2 kohtaa on rikottu tai sitä on sovellettu virheellisesti.
            
         
               —
            
            
               Yhteisen maatalouspolitiikan rahoituksesta 21.4.1970 annetun neuvoston asetuksen (ETY) N:o 729/70 (2) 8 artiklan 1 kohdan c alakohtaa ja yhteisen maatalouspolitiikan rahoituksesta 17.5.1999 annettua neuvoston asetusta (EY) N:o 1258/1999 (3) on rikottu tai niitä on sovellettu virheellisesti.
            
         
      (1)  EYVL L 67, 14.3.1999, s. 11.
   
      (2)  EYVL L 94, 28.4.1970, s. 13.
   
      (3)  EYVL L 160, 26.6.1999, s. 103.